cyanic-selkie/wikianc huggingface dataset:
Justine
"Justine" on kirjutatud vastuseks Samuel Richardsoni 1740 ilmunud romaanile "Pamela ehk Hüvitatud voorus", mis omal ajal oli ülipopulaarne. Richardsoni romaanis elas nimikangelane üle hulganisti katsumusi, aga jäi vooruslikuks ja lõpuks sai talle osaks õnn.
Winnie Madikizela-Mandela
Tunnustus
1985. aastal pälvis Winnie Mandela Robert F. Kennedy inimõigusauhinna koos Allan Boesaki ja Beyers Naudéga.
1987–1990 oli Winnie Mandela üliõpilaste poolt auametisse valituna Glasgow' Ülikooli rektor; samas ametis on hiljem olnud näiteks Mordechai Vanunu ja Edward Snowden. 2018. aasta jaanuaris andis Makerere Ülikool Kampala linnas Ugandas Mandelale õigusteaduse audoktori kraadi.
Justine
Sellegipoolest kirjutas Sade ka vanema õe Juliette'i eluloo "Juliette'i lugu", mis oli Justine'i eluloost hulga pikem. Kaks romaani kokku ilmusid kümnes köites ja ligi 4000 leheküljel. "Justine'i" algversiooni pikkus oli 187 lehekülge. Sarja viimane köide ilmus 1801. aastal.
Winnie Madikizela-Mandela
Kultuuris
Winnie Mandela eluloo põhjal on loodud ooper "The Passion of Winnie", mille tõi esimesena lavale Kanada kunstiorganisatsioon MusicaNoir 2007. aastal Torontos. Esietendusele sõiduks ei saanud Mandela aga Kanada viisat. 2010. aastal jõudis BBC eetrisse draamafilm "Mrs Mandela", mis põhines Anne Marie du Preez Bezdrobi biograafial "Winnie Mandela: A Life".
Soome põhiseadus
Soome põhiseadus (soome keeles Suomen perustuslaki; rootsi keeles Finlands grundlag) on Soome Vabariigi põhiseadus. Praegune põhiseadus kehtib alates 1. märtsist 2000.
11. juunil 1999 Eduskunnas vastu võetud põhiseaduses on ühendatud varasemad neli eraldi põhiseadust: 1919. aastast kehtinud riigikorraseadus (hallitusmuoto), 1928. aastast kehtinud parlamendiseadus (valtiopäiväjärjestys) ning 1922. aastast kehtinud Eduskunna ja valitsuse volitusi ning riigikohtu tööd reguleerinud seadused.
Justine
"Justine" ja "Juliette" ilmusid anonüümsena. Napoleon käskis selle teose autori välja selgitada ja vahistada. Selle tagajärjel viibis markii de Sade oma elu 13 viimast aastat vanglas. Pariisi kuninglik kohus käskis Saja päeva ajal 19. mail 1815 selle raamatu hävitada.
Soome põhiseadus
Põhiseadus sätestab, et Soome on parlamentaarne vabariik. Põhiseadus on Soome seadusandluse ja avaliku võimu teostamise alus. See sätestab inimeste põhiõigused ja -kohustused ning reguleerib üksikisiku ja riigi suhted.
Põhiseaduses on 13 peatükki, mis koosnevad 131 paragrahvist.
Justine
20. sajandil on "Justine'i" korduvalt välja antud, põhiliselt tsenseerituna. Romaani põhjal on tehtud mitu filmi, millest tuntuim on režissöör Jesus Franco 1969. aasta versioon, kus nimiosa mängis 17-aastane laulja Romina Power ja markii de Sade'i Klaus Kinski.
Harilik kivihark
Harilik kivihark (Lithobius forficatus) sajajalgsete klassi kuuluv loomaliik.
Kivihark elab puukoore või kivide all.
Nanoosake
Nanotehnoloogias on osakesed defineeritud kui nano- või mikromõõtmetes väiksed objektid, mis käituvad nii füüsikalis-keemilistelt omadustelt kui ka keskkonnas liikumise käigus tervikuna.
Nanoosakeste omadused ja nende kasutusvõimalused on 2012. aasta seisuga intensiivne uurimisvaldkond, kuna neilt on oodata laialdast rakendust biomeditsiini, optika ja elektroonika valdkondades.
Ühed tuntumaid nanoosakesed on süsinikul põhinevad süsiniknanotorud ja fullereen.
Ajalugu
Kuigi nanoosakesi peetakse enamasti moodsa ajastu avastuseks, ulatub tegelikult nende ajalugu kaugematesse aegadesse. Juba 9. sajandil kasutasid Mesopotaamia kunstnikud nanoosakesi, et pottidele sädelevat tekstuuri luua. Nii kesk- kui ka renessansiajastul valmistatud keraamika püsib metalselt sädelevana tänapäevani. See efekt saavutati õhukese metallikihi tekitamisega glasuuritud pinnale, milleks kasutati hõbeda, kulla või vase nanoosakesi. Osakeste tekitamiseks segasid kunstnikud kokku vase ja hõbeda soolasid ning oksiide äädika ja saviga, kandes seejärel segu eelnevalt glasuuritud saviesemetele. Seejärel pandi ese põletusahju ja kuumutati 600 Celsiuse kraadini redutseerivas atmosfääris. Sellise kuumuse juures glasuurikiht pehmenes, põhjustades vase- ja hõbedaioonide migreerumist glasuuri välimiste kihtide pinnale. Seal muutis redutseeriv atmosfäär ioonid taas metallideks, mis moodustasid iseloomuliku värvuse ja optiliste omadustega nanoosakeste kihi.
Täheldatud nähtust ei seostatud esialgu teadlikult nanotehnoloogiaga. Esimesena kirjeldas teaduslikes terminites seda nähtust Michael Faraday oma 1857. aasta uurimistöös.
Süntees
Nanoosakeste sünteesiks kasutatakse tänapäeval väga puhast keraamikat, polümeere, klaaskeraamikat ja muid komposiitmaterjale. Tootmistingimused peavad olema üksikasjadeni reguleeritavad, et tagada ühtlase suurusjärguga nanoosakeste saamist. Nanoosakeste sünteesiks on olemas mitu meetodit, näiteks keemiline sadestamine aurufaasist, erosioonimeetod ja pürolüüs.
Erosioonimeetodi korral jahvatatakse makro- või mikroskaalas osakesed planetaarses kuulveskis või muus jahvatusseadmes nanoosakesteks. Pürolüüsi korral suunatakse kõrgel rõhul aurustatud prekursor (vedelik või gaas) läbi pilu, misjärel toimub kõrgel temperatuuril põletusprotsess. Selle saadusena tekivad tahmaosakesed, mis kujutavad endast pigem osakeste kogumeid (aglomeraate) kui üksikuid nanoosakesi.
Veel üheks nanoosakeste tootmismeetodiks kasutatakse ära plasma suurt energiatihedust, mis on võimeline mikromeetrite suurusjärgus osakesi oma suure energia (temperatuur on mitukümmend tuhat kelvinit) tõttu aurustama. Nanoosakesed saadakse tekkinud auru kondenseerimisel. Plasma tekitamiseks saab kasutada mitmesuguseid lahendusi. Niimoodi saadakse erineva läbimõõduga osakesi. Siiski on enamasti plasmat kasutavad meetodid halvemini kontrollitavad ja nanoosakeste saagist on tülikas eraldada tahmast.
Selleks, et luua madala sulamispunktiga metallilisi nanoosakesi, kasutatakse inertgaasi kondensatsioonimeetodit. Metall aurustatakse vaakumkambris ja jahutatakse kiirelt inertse gaasivooga. Alajahtunud metalliaur kondenseerub seejärel nanoosakesteks, mida saab süsteemist eraldada inertse gaasi vooluga, sadestades seda alusmaterjalile, või uurida seda süsteemisiseselt.
Üks lihtsaimaid meetodeid, kuidas nanoosakesi tekitada, toimub kiirguskeemia abil. Selle lihtsus seisneb väheste kemikaalide kasutamisel, kus gammakiirgusest tulenev radiolüüs loob ainete segus tugevalt aktiivseid vabasid radikaale. Selle protsessi jaoks on vaja suuri gammadoose (suurusjärgus 104 greid), mis teeb lihtsast meetodist inimesele ohtliku meetodi. Ometigi võimaldab see meetod saada erineva suuruse ja kujuga nanoosakesi, muutes prekursori kontsentratsiooni ja gammakiirguse doosi.
Omadused
pisi|1 kilogramm 1 mm³ suurusi osakesi on sama kogupindalaga kui milligramm 1 nm³ suurusi osakesi Nanoosakesi uuritakse laialdaselt, kuna nad on ühenduslüliks massiliste struktuuridega ning atomaar- või molekulstruktuuriga materjalide vahel.
Kirjeldamine
Nanoosakeste kirjeldamine ja kategoriseerimine on vajalik, et mõista ja kontrollida ultrapeente osakeste sünteesi ja rakendatavust.
Kategoriseerimine
Lisaks suurusjärgule jaotatakse nanomõõtmetes osakesi nende struktuuri järgi, kusjuures nimetused antakse selle järgi, mis kujundeid nad makromaailmast meenutavad.
Kuigi paljusid molekule saab nende suuruse järgi kategoriseerida ultrapeenteks osakesteks, ei viidata siiski üksikutele molekulidele kui nanoosakestele. Paraku võivad uurimistöödes kasutatavad mõisted veel erineda, kuid Rahvusvaheline Nanotehnoloogia Algatus üritab definitsioone standardiseerida.
Nanoklaster on nanoosakeste aglomeraat, millel vähemalt üks dimensioonidest jääb vahemikku 1–10 nanomeetrit ja milles osakesed asuvad kitsas suurusjaotuses. Nanopulber on nanoosakeste või nanoklastrite kuhjatis. Nanomeetri suurusjärgus monokristalle või ainudomeenseid nanoosakesi kutsutakse tavaliselt nanokristallideks.
Meetodid ja vahendid
Kategoriseerimiseks kasutatakse mitut materjaliteaduses varemgi tuntud tehnikat. Tüüpilised vahendid, mille abil ultrapeeni osakesi uurida, on elektronmikroskoopia, aatomijõumikroskoopia, fotoelektronspektroskoopia, UV/Vis spektroskoopia, mass-spektroskoopia, transmissiooni- ehk läbivkiirguse elektronmikroskoopia, interferomeetria, tuumamagnetresonantsspektroskoopia jt. Tänu tehnoloogia arengule saab näiteks Browni liikumist jälgida isegi üksikute nanoosakeste tasemel.
Kasutusalad
Nanoosakeste suur eripindala muudab nad kergesti difundeeruvaks, eriti kõrgel temperatuuril. On täheldatud, et ultrapeened osakesed annavad igapäevastele toodetele edasi lisaomadusi. Näiteks annavad titaandioksiidi osakesed n-ö isepuhastuvuse efekti (nt akendele). Samal ajal tsinkoksiidi nanoosakesed on täielikult fotostabiilsed ja blokeerivad suurepäraselt ultraviolettkiirgust erinevalt tsinkoksiidi massiivsematest struktuuridest, mistõttu neid kasutatakse päikesekreemides. Savi nanoosakesed segatuna polümeeride korrastatud struktuuriga suurendavad komposiitmaterjali tugevust, mistõttu on võimalik saada tugevamat plasti. Ultrapeeni osakesi on lisatud ka tekstiilikiududesse, et luua funktsionaalsemat riietust.
On toodetud ka pooltahkeid ja pehmeid nanoosakesi. Üheks pooltahke iseloomuga ultrapeene osakese prototüübiks on liposoom, mis kujutab endast kunstlikult loodud vesiikulit. Liposoomilaadseid nanoosakesi kasutatakse praegu kliinilistel eesmärkidel antikantserogeensete ravimite ja vaktsiinide transpordivahendina.
Nanoosakesed, mille üks pool on hüdrofiilne ning teine pool hüdrofoobne, nimetatakse Januse osakesteks (Vana-Rooma kahenäolise jumala Januse järgi) ning on eriti efektiivsed emulsioonide stabiliseerimisel. Nad võivad autonoomselt koguneda vee-õli piirpinnale ning käituda tahke pindaktiivse ainena.
Ultrapeeni osakesi, sh hübriidstruktuure, on toodetud metallidest, dielektrikutest ja pooljuhtidest. Viimastest toodetud ultrapeeni osakesi võib nimetada ka kvantpunktideks (kui nad on piisavalt väikesed, tavaliselt alla 10 nm). Sel juhul avaldub elektriliste energiatasemete kvantiseering. Selliseid nanoskaalas osakesi kasutatakse biomeditsiinis samuti ravimite transportijatena.
Nanoohutus ja -toksikoloogia
pisi|[[Asbestnanofiiber]] Nanotoksikoloogia on bionanoteaduse haru, mis uurib nanomaterjalide mürgisust ja kahjulikkust biosfääris. Nanoosakesed on oma kvantsuuruse ja suure eripindala tõttu unikaalsete omadustega erinevalt massilistest vormidest, mistõttu klassikaline toksikoloogia ei pruugi neile kehtida. Nanotoksikoloogiliste uuringute eesmärgiks on uurida, kas ja mis ulatuses ohustavad nanoosakesed keskkonda ja inimesi. Näiteks suurte struktuuridena esinev inertne kuld muutub nanomeetrite suurusjärgus väga aktiivseks elemendiks. Seni pole uuringutes tuvastatud tuntuima nanoosakese, fullereeni, ohtlikkust biosfäärile.
Toksilised ultrapeened osakesed reageerivad väga ägedalt või on katalüsaatoriteks. Nad on võimelised tungima läbi organismide rakumembraani. Nende interaktsioon bioloogiliste süsteemidega on veel laialdasemalt uurimata valdkond, mistõttu on veel teadmata paljude nanoosakesi sisaldavate kosmeetikavahendite mõju inimorganismidele. Sellegipoolest on in vivo katsetustes demonstreeritud, et tsingi ultrapeened osakesed ei imendu inimese vereringesse erinevalt diisli nanoosakestest. Veel on ohtlikud näiteks asbestkiud (üks nanokiududest), mis võivad tekitada asbestoosi. Üha enam on kasvamas huvi põlemisprotsessides tekkivate ultrapeente osakeste kahjulikkuse kohta inimese kopsudele ja hingamisteedele.
Aastane sademete hulk
Aastane sademete hulk on kliimanäitaja, mis näitab, kui palju sademeid sadas mingis kohas mingi aasta jooksul. Arvutatakse selle aasta kuu sademete hulkade liitmise teel.
Et aasta võib olla nii kuiv kui ka niiske, siis arvutatakse mitmeaastaste vaatluste põhjal aasta keskmine sademete hulk.
Lasnamäe lade
pisi|[[Kostivere karstialal on Jõelähtme jõgi lõikunud Lasnamäe lademe lubjakividesse.]] Lasnamäe lade on Kesk-Ordoviitsiumi ladestiku regionaalne kronostratigraafiline üksus (lade). Seda hakkas esimesena eristama Karl Orviku aastal 1940. Lademe stratotüübiks loetakse Lasnamäe paljandit, lademe laiendatud stratotüübiks on aga Mäekalda paljand. Lademele on nime andnud Lasnamäel asuv Lasnamäe kõrgendik.
Lasnamäe lademe all lamab Kesk-Ordoviitsiumi ladestiku Aseri lade ja sellel lasub Uhaku lade. Lademe vanus on 462,6...463 miljonit aastat. Koos Kukruse, Uhaku ja Aseri lademega kuuluvad nad Viru ladestiku Purtse alamladestikku. Üleilmses standardis vastab sellele Darriwili lade.
Lademe avamus on Põhja-Eesti klindi ülaosas. Lade on esindatud üle kogu Eesti, puududes üksnes Valmiera-Mõniste-Lokno kerkealal.
Lademe kivimkoosseisus on palju lubjakivi, selle keskosas ka dolomiiti. Lõuna-Eestis on ladet moodustav lubjakivi ülemises osas hall, alumises aga punane. Lademe alumisel piiril on palju götiidist ooide.
Kuri vaim
Kuri vaim, ka deemon, on paljude rahvaste folklooris, mütoloogias ja religioonis esinev üleloomulik olend.
Kirjeldusi kurja vaimu kohta Eesti mütoloogias on andnud rohkelt Matthias Johann Eisen oma kirjutistes, nimetades teda põhiliselt kuradiks.
Gaas (riie)
pisi|Gaas pisi|[[Tarlatan, tärgeldatud gaassiduses kootud riie]] Gaas ehk gaasriie on üldnimetus väga kergetele poolläbipaistvatele algselt siidist, tänapäeval ka muust materjalist kangastele, millel on eriline sidus ja võrkjas struktuur.
Gaasriiet iseloomustab eriline sidusetüüp, punumis- ehk gaassidus. Kudumisel põimitakse kaks lõimelõnga ühe koelõngaga, ilma et neid tihendataks. Lõngadevaheliste vahede tõttu on gaaskangas õrn ja poolläbipaistev. Gaaskoelised kangad on tarlatan, marli, etamiin, markisett.
Nimetust, mis pärineb prantsuse keelest (gaze), seostatakse Gaza linnaga, kus seda riiet esimest korda valmistati ja kust seda 1561. aastal Euroopasse viidi. Laenuallikaks peetakse araabia keele sõna qazz ('toorsiid'), mis pärineb linna nimest.
19. sajandi lõpus olid moes gaasriidest ballikleidid atlass- või satäänalusega.
Planktonigaas
Zooloogias kasutatakse planktoni püügiks gaasriidest planktonivõrke. Planktonigaasi silma läbimõõt on olenevalt sordist 1,4 kuni 0,06 mm. Sordid nummerdatakse, number näitab lõngade arvu 10 mm riide kohta.
Gustav von Stryk
Elulugu
Ta põlvnes nimekast baltisaksa aadliperekonnast. Sündis Pühajärve mõisniku kindralmajor Wilhelm Johann Bernhard von Stryki (1793−1876) ja tema abikaasa krahvinna Elisabeth Igelströmi (1813−1885) pojana. 1870−1871 tudeeris Tartu ülikoolis põllumajandust ja sai põllumajanduskandidaadi kraadi. Täiendas end Berliini ülikoolis. 1876. aastal sai temast Liivimaa sotsieteedi alaline sekretär. Toimetas nädalakirja Baltische Wochenschrift für Landwirtschaft, Gewerbefleiß und Handel. Oli Liivimaa Põllumajanduse ja Töönduse Edendamise Seltsi ning Balti Karjakasvatajate Ühingu sekretär. 1926. aastal valiti Leipzigi ülikooli audoktoriks. Ta oli teenekas põllumees ja viljakas kirjanik.
Tostedt
Tostedt (alamsaksa Töst) on vald Saksamaal Alam-Saksi liidumaal Harburgi kreisis.
Valla pindala on 48,24 km². 31. detsembril 2017 elas seal 13 816 inimest.
thumb|Tostedt (2012)
Tostedt paikneb Lüneburgi nõmme loodeserval, 35 km Hamburgist edelas ja 55 km Bremenist idas. Piirkonna kõrgeim punkt 70 m üle merepinna on Welle sissepääsu juures, selle madalaim punkt on 43 m üle merepinna Todtglüsingeni idatipus.
Tostedti lähedalt voolab Este jõgi Hollenstedti suunas ja Oste jõe allikas on Sittenseni suunas, samuti ojad Dohrener Mühlenbach, Langeloher Bach ja Todtglüsinger Bach.
Tostedti vallas on külad Tostedt, Todtglüsingen, Langeloh, Neddernhof ja Wüstenhöfen ning talud Dreihausen ja Tiefenbruch. Koht Tostedt-Land kuulub osaliselt Tostedti valda ja osaliselt Wistedti valda.
Ajalugu
thumb|Jääaja rahnude park Todtglüsingenis thumb|Raekoda thumb|Kohus
Tostedti esmamainimine on aastast 1105. 1625. aastal rajati Tostedtis jurisdiktsioon. Isegi täna on Tostedt kohaliku kohtu asukoht äriregistri jurisdiktsiooniga kogu Elbe-Weseri kolmnurga piirkonnale. Vana postkontori hoones Am Sande, kus hobuseid vahetati, peatus ükskord Prantsuse keiser Napoleon. Paigad Todtglüsingen ja Tostedt ühendati 1. juulil 1972.
Muusikaelu
Üle 150 aasta on olnud Todtglüsingeni laskmisklubi marsiorkester, ja sama Tostedtis ning Tostedti meestelaulu klubi.
Sport
Kõige edukamad spordiklubid on Todtglüsingeri spordiklubi, spordiklubi MTV Tostedt, mille liikmed on teises rahvuslikus lauatennise liigas ja naiste pesapalli liiga võistkond Dohren Wild Farmers. Wild Farmersi juuniorid võitsid Saksa meistrivõistlused 2010. aastal. On veel Tostedti laskmisklubi, Todtglüsingeni laskmisklubi, tenniseklubi ja ratsutamisklubi.
Turvalisus
Tostedtis on kaks vabatahtlikku tuletõrjejaoskonda, Tostedti tuletõrjujad ja Todtglüsingeni tuletõrjujad. On ka politseijaoskond.
Sündmused
thumb|Tostedti vanakraamiturg Himmelswegil
Turism
Este rattarada ja Oste rattarada Bremervörde suunas jõuavad Tostedti jaama. Euroopa pikamaa tee E1 rajad Heidschnuckenweg, Freudenthalweg ja Heidepuzzle-trail läbivad idapoolse metsaala Lohbergeni
Majandus ja taristu
Tostedt Bundesstraße 75-l kiirtee A1 lähedal oli kunagi peatuspaigaks Hamburgi ja Bremeni vahel. Tostedt on Hamburgi metropolipiirkonna osa ja Hamburgi Transpordiliidu HVV liige. Tostedti jaam on metronoom-raudteekompanii Hamburgist Bremenisse peatuspaik. Tostedti jaam on varustatud puuetega inimestele. Jaamast on 32 minutit Hamburgi peajaama ja 36 minutit Bremeni keskjaama.
Tostedti koolid on gümnaasium, Realschule, Hauptschule ja mitu algkooli. Mitu lasteaeda ja looduslasteaed.
Gaëtan Dugas
Gaëtan Dugas (19. veebruar 1952 Québec – 30. märts 1984 sealsamas) oli Kanadast pärit stjuuard. Ta oli esimene teadaolev HIV-patsient. Kuigi teda peeti nullpatsiendiks, leiti hiljem, et see väide ei vasta tõele. Homoseksuaalne mees suri AIDSi.
Aleksander-Henn Schipai
Aleksander-Henn Schipai (21. november 1929 Tallinn – 5. märts 2004 Tallinn) oli eesti majandusteadlane ja ujumiskohtunik.
Vastse-Laitsna
Küla on tekkinud Vastse-Laitsna mõisa (Neu-Laitzen) hoonetekompleksi juurde. Nõukogude ajal oli küla kohaliku külanõukogu halduskeskuseks ja kolhoosi «Nākotne» keskasulaks. Külas on lisaks vallavalitsusele ka lasteaed, põhikool, rahvamaja, raamatukogu, turistide infokeskus, mõisa muuseum ja mesindusmuuseum. Seal asub Jaunlaicene bussipeatus.
Aastal 2015 oli külas 263 elanikku. Aastal 2017 oli elanikke 236, aastal 2019 aga 237.
pisi|tühi|Mõisa park pisi|Vastse-Laitsna mõis 1911. aastal
Mark Moseley
Mark Moseley (sündinud 2. augustil, 1961 Hattiesburgis Mississippis) on Ameerika Ühendriikide näitleja.
Aššur
Temast sai Assüüria riigi "rahvusjumal" ja ta andis nime kogu riigile ja rahvale (Assüüria ja assüürlased). Aššuri nime päritolu on siiani teadmata. Teda samastati Babüloonia peajumala Mardukiga. Analoogiliselt Mardukile sai jumal Aššur 2. aastatuhandel eKr tugevneva Assüüria riigi maajumalaks, riigi peajumalaks.
Teda kujutati tiibadega päikesena, kes varjas ja juhatas oma kõige kõrgemat kummardajat, kuningat, vibu käes. (Sama kujund kandus hiljem edasi Pärsia headuse jõudude peajumala Ahuramazda (Ormuzd) kujutiseks ja sarnast jumala kujundit kasutavad veel tänapäeval zoroastrid Lääne-Indias ja vähesel määral ka Iraanis.) Teda kujutati ka puuna, mis sümboliseerib viljakust. Assuri kultus kadus antiiksest maailmast seoses riigi pealinna Niinive ja sellele järgnenud kogu riigi hävinguga.
Eric Davis
Eric Javier Davis Grajales (sündinud 31. märtsil 1991 Colónis) on Panama jalgpallur, kes mängib vasakkaitsjana Slovakkia kõrgliigaklubis Dunajská Streda DAC ja Panama jalgpallikoondises.
Ta alustas klubikarjääri Panama klubis Árabe Unido.
2011. aastal liitus ta Uruguay kõrgliigaklubiga Fénix. 2013. aastal naasis ta Árabe Unidosse. Alates 2013. aasta teisest poolest mängis ta Panama kõrgliigaklubis Sporting San Miguelito.
Panama jalgpallikoondises debüteeris Davis 11. augustil 2010 sõprusmängus Venezuela vastu. Koondisekarjääri esimese värava lõi ta 22. juunil 2019 CONCACAF Gold Cup'i teises alagrupimängus Guyana vastu. 2021. aasta CONCACAF Gold Cup'i alagrupimängus lõi ta penaltitest värava Katari ja Hondurase vastu. Ta kuulus Panama koondisse ka 2018. aasta maailmameistrivõistlustel.
Jermolino
Jermolino on linn Venemaal Kaluga oblastis Borovski rajoonis.
Asula tekkis 16. sajandil, kirjalikes allikates on asulat esmamainitud 1601. aastal. Kaupmees Fjodor Issajev rajas külla 1880. aastal puuvillkanga tootmise vabriku.
2008. aastal sai asulast linn.
2020. aasta alguses oli linnas 10 120 elanikku.
Nastik (perekond)
Nastik (Natrix) on maoperekond.
Klassifikatsioon
Nastikute perekonda klassifitseeritakse roomajate andmebaasis järgmised maoliigid :
Hariliku nastiku alamliiki Natrix natrix astreptophora peetakse nüüd eraldi liigiks Natrix astreptophora.
Väljasurnud liigid
Nastiku perekonna väljasurnud liigid :
Paaritumine
Uurijate meelest toimub, looduslikes oludes, nastikute perekonda liigitatud madude käitumises paaritumisperioodil eriline isaste madude võitlus suguküpse emasega paaritumisõiguse üle. Kuni 20 isast vallutavad emase, elades tema seljas ning proovides tema liigitusi aimata ja järele teha, ning proovivad tõkestata rivaalide paaritumist temaga. Üsna ruttu peale seda kui ühel isasel õnnestub kopulatsiooni alustamine roomab emane koos temaga madude kuhja alt välja. Nii kuis ülejäänud isased suudavad märgata emase puuduolekut roomavad ärritunult ringi ja püüavad paaritumisakti sooritada esimese ettejuhtuva maoga olgu ta samast soost või teisest liigist. Eemale tõmbunud maopaarike aga toimetab vaikselt edasi ning üksnes isase sabaliigutused indikeerivad, et paarike on arvatavasti elus.
Välislingid
Selles artiklis on kasutatud prantsuskeelset artiklit fr:Natrix seisuga 06.06.2014.
Mäetaguse Põhikool
Mäetaguse Põhikool on põhikool Ida-Viru maakonnas Alutaguse vallas Mäetaguse alevikus. Kooli direktor on Veera Sibrik.
Kooli ajalugu ulatub aastasse 1837, kui allikates mainitakse Mäetaguse mõisa erakooli (Privatschule). 1870. aastatel muudeti kool vallakooliks. 1923 viidi kool Mäetaguse mõisa härrastemajja. Eesti esimesel iseseisvusajal kandis kool nime Mäetaguse 6-klassiline Kool. Aastast 1945 kandis kool nime Mäetaguse Mittetäielik Keskkool, aastast 1953 Mäetaguse 7-klassiline kool, aastast 1962 Mäetaguse 8-klassiline Kool, aastast 1988 Mäetaguse 9-klassiline Kool ja aastast 1990 Mäetaguse Põhikool.
Maarjamäe FC Igiliikur
Maarjamäe FC Igiliikur oli Eesti jalgpalliklubi.
Klubi asutati ametlikult pärast täielikult ebaõnnestunud esimest hooaega Eesti Meistrivõistluste IV liiga idatsoonis 2008. aastal. Sellest ajast peale jätkati veel viis hooaega IV liigas, kuid enne 2013. aastat jäi parimaks tulemuseks kahel korral 4. koht.
Hooaeg 2013 loodeti kindlasti lõpetada piisavalt kõrgel kohal, et tagada lõpuks pääs EMV III liigasse. See ka õnnestus, liiga võideti.
Seega hooajal 2014 osales klubi esimest korda EMV III liigas. III liiga eduka debüüdi tegi MFCI 6. aprillil 2014, kui I vooru mängus võideti Kalevi kunstmurustaadionil võõrustavat meeskonda Tallinna JK Kalev III numbritega 4-2. Esimese hooaja III liigas lõpetas klubi 8. kohaga. Hoolimata III liigasse kindlalt püsimajäämisest otsustati järgmisel 2015 hooajal siiski uuesti mängida IV liiga idatsoonis.
Hooajal 2015 saadi IV idatsoonis 2. koht. Pärast hooaega 2015 loobuti Viimsi esindamisest, kuna Viimsi vallalt mitte mingil moel toetust ei saadud.
Kare kaisel
Kare kaisel (Schoenoplectus tabernaemontanii) on lõikheinaliste sugukonda kuuluv veetaim.
Maarjamäe FC Igiliikur
Hooajal 2016 mängiti teist korda III liiga põhjatsoonis, eesmärgiks oli ületada 2014. aasta 8. koht, mis siiski ei õnnestunud ning tuli leppida 9. kohaga.
2017 hooajal mängis MFCI jälle IV liigas ja koliti tagasi ka vanale kodustaadionile Maarjamäe kunstmurul. Sellest hooajast alates kasutatigi võistkonna nimes asumi nimetust Maarjamäe, kodustaadioni asukoha järgi.
2018 hooajal võideti juubelihooaja auks EMV IV põhi/ida liiga napi eduga FC Tallinna ees. See oli klubi teine tsoonivõit IV liigas.
2019 hooajal osales klubi taas III liiga põhjatsoonis, kus saadi klubi läbi aegade kõrgeim koht EMV süsteemis ehk III liiga tsooni 7. koht.
2020 hooaeg IV liigas jäi klubi viimaseks hooajaks.
Woolworth
pisi|Edukuselt teine Woolworth Brothersi pood [[Pennsylvania osariigis Scrantonis umbes aastatel 1880–1882]] Woolworth oli USA jaekaubanduse ettevõte ja edukas odavpoekett. Selle asutaja Frank Winfield Woolworth avas 1878. aastal ebaõnnestunult esimese viiesendipoe Woolworth's Great Five Cent Store New Yorgi osariigis Uticas. Algul kandis ettevõte nime F. W. Woolworth Company.
Calais
Calais [kal'ee] on linn Põhja-Prantsusmaal La Manche'i ääres Pas-de-Calais' departemangus.
Woolworth
Woolworth sulges oma viimased poed 17. juulil 1997 ning nimetas oma ettevõtte Venatoriks. 1999. aastal kolis Venator oma kontorid New Yorgis asuvast Woolworth Buildingu kõrghoonest välja. 2001. aastal sai ettevõtte nimeks Foot Locker ning see tegeleb spordirõivaste ja -jalatsite müügiga.
Võru vald (1991)
Võru vallavanem on Kalmer Puusepp.
Alevikud
Kose, Parksepa ja Väimela.
Külad
Võru vallas on 35 küla: Hannuste, Juba, Kasaritsa, Kirumpää, Kolepi, Koloreino, Kusma, Kärnamäe, Käätso, Lapi, Lompka, Loosu, Meegomäe, Meeliku, Mõisamäe, Mõksi, Navi, Nooska, Palometsa, Puiga, Raiste, Raudsepa, Roosisaare, Räpo, Sika, Tagaküla, Tootsi, Umbsaare, Vagula, Vana-Nursi, Verijärve, Võlsi, Võrumõisa, Võrusoo ja Väiso küla.
Loodus
Võru valda läbib Võru-Petseri ürgorund. Orundi lammil asuvad Tamula ning Vagula järved, samuti läbib seda Võhandu jõgi. Üksikute järvedega asub Võru valla põhjaosa Kagu-Eesti lavamaal, lõunaosa jääb aga järsult tõusvale (20-meetrine tõus Võru vallas) Haanja kõrgustiku servale, kus paikneb palju järvi ning kiirevoolulisi ojasid.
Väimela aleviku ja Loosu küla alal paikneb Väimela Mäejärv.
Ajalugu
pisi|[[Kirumpää piiskopilinnuse varemed]] Keskajal kuulus suurem osa praegusest Võru vallast Kirumpää losskonda. Põhjasõja järel kujunesid väiksemateks keskusteks Väimela, Võru, Vastse-Kasaritsa ja Vana-Kasaritsa mõisad. Tänapäeval on neist suuremaiks asulaks kujunenud Väimela.
Andreas Granqvist
pisi|Andreas Granqvist 2018. aasta MM-il Andreas Granqvist (sündinud 16. aprillil 1985 Påarpis) on Rootsi jalgpallur, kes mängib keskkaitsjana Rootsi kõrgliiga klubis Helsingborgs IF. Ta on Rootsi jalgpallikoondise kapten.
Ta alustas Helsingborgsis ka klubikarjääri ja tegi Rootsi kõrgliigas debüüdi 2004. aastal.
2007. aasta juunis sõlmis ta kaheaastase lepingu Inglismaa kõrgliiga klubiga Wigan Athletic, kuid naasis 2008. aasta märtsis laenule Helsingborgsi.
Aastatel 2008–2011 mängis ta Hollandi kõrgliiga klubis Groningen, 2011–2013 Itaalia kõrgliiga klubis Genoa ja 2013–2018 Venemaa kõrgliiga klubis Krasnodar. 2018. aastal liitus Granqvist taas Helsingborgsiga.
Rootsi jalgpallikoondises tegi Granqvist debüüdi 2006. aastal. Koondisekarjääri esimese värava lõi ta 7. septembril 2010 EM-i valikmängus San Marino vastu. Ta on kuulunud Rootsi koondisse kolmedel Euroopa meistrivõistlustel (2008, 2012 ja 2016) ning 2018. aasta maailmameistrivõistlustel. 2018. aasta maailmameistrivõistluste esimeses alagrupimängus 18. juunil lõi ta penaltist värava Lõuna-Korea vastu ja viimases alagrupimängus 27. juunil penaltist värava Mehhiko vastu.
2017. aastal pälvis Granqvist Rootsi aasta meesjalgpallurile antava auhinna Guldbolleni.
Mandriline kliima
pisi|Irkutski kliimadiagramm. Parasvöötme mandrilisele kliimale on iseloomulik külm talv ja palav suvi Mandriline ehk kontinentaalne kliima on kliimatüüp, millele on iseloomulikud suur aastane õhutemperatuuri amplituud ja väike aastane sademete hulk. Mandriline kliima on iseloomulik mandrite sisealadele ja külmade hoovuste lähedastele rannikualadele. Mandriline kliima on ülekaalus Venemaa suurimas osas, Ukrainas, Kesk-Aasias (nt Kasahstanis, Usbekistanis), Mongoolias ning USA  ja Kanada sisealades. Troopiline mandriline kliima on iseloomulik Aafrika põhja- ja lõunaosale, Austraaliale. Antarktises on mandriline polaarkliima.
Kuna mandrilise kliimaga alades on suur vee nappus, siis kujunevad seal rohtlad, poolkõrbed ja kõrbed.
Parasvöötme mandriline kliima
Parasvöötme mandrilisele kliimale on iseloomulikud kuum suvi ja külm talv, väike sademete hulk ja üsna suured õhutemperatuuri kõikumised ööpäeva jooksul. Merelise kliimaga võrreldes on siin aasta keskmine õhutemperatuur madalam, õhuniiskus on väiksem, mõnikord ka tolmu sisaldus on suurem. Pilvisus on väike, sajab vähe, peamiselt suvel. Ilm on rohkem muutlik, kui merekliimaga alades.
Troopiline mandriline kliima
pisi|Adeni kliimadiagramm Troopilise mandrilise kliimaga alades on aastane õhutemperatuuride amplituud vähem, kui parasvöötmes, sajab vähe või peaaegu üldse ei saja. Ööpäevane õhutemperatuuride amplituud on üsna suur. Nendes piirkondades on kujunenud kõrbed ja poolkõrbed.
Polaaralade mandriline kliima
pisi|Amundsen-Scotti polaarjaama kliimadiagramm Polaaraladele on iseloomulikud lühike jahe suvi (Antarktisel on külm suvi) ning pikk ja väga külm talv.
Heliloojate Kappide majamuuseum
pisi|Heliloojate Kappide majamuuseum pisi|Muuseumihoone teine külg Heliloojate Kappide majamuuseum on heliloojate Joosep, Hans, Artur, Villem, Eugen Kapi elu ja loomingut tutvustav muuseum Suure-Jaani linnas aadressil Tallinna 30.
Muuseum asub majas, mille ehitas aastail 1926–1929 Hans Kapp ja mis sai alates 1938. aastast koduks Villem Kapile.
Muuseum paikneb hoone esimesel korrusel: näituseruum, saal, magamistuba ja muusikatoaks renoveeritud söögisaal. Valdavalt pärineb eksponeeritud mööbel Hans Kapilt, osaliselt ka Joosep Kapilt. Saalis oleval klaveril on komponeerinud enamiku oma helitöödest Villem Kapp. Muusikatoas asub Eugen Kapile kuulunud tiibklaver.
Ajalugu
Muuseum asutati Suure-Jaanis 1971. aastal Viljandi Koduloomuuseumi filiaalina. 1973. aastal tehti majas põhjalik remont ja paigutati hoone seinale mälestustahvel Villem Kapile. 1996. aastast oli muuseum Suure-Jaani valla (kuni aastani 2005 Suure-Jaani linna) omandis.
Aastal 1998 avati muuseumis muusikatuba, kus on samast aastast toimunud ka Suure-Jaani Muusikafestivali avamised.
H-sild
pisi|Punaselt on välja toodud H-silla skeem
H-sild on elektroonikalülitus, mis võimaldab rakendada seadmele või koormisele pinget mõlemas suunas. Selliseid lülitusi kasutatakse robootikas ning paljudes elektriseadmetes, et alalisvoolumootorid mõlemas suunas käima panna.
Üldiselt
H-sillad on olemas integraalskeemidena või kokku pandavad diskreetsetest elektroonikakomponentidest.
Mõiste H-sild tuleneb seadme tavalisest graafilise esituse vormist, kus lülitid on h-kujuliselt mootori ümber asetatud. H-sild koosneb neljast lülitist (transistorist või lülitist, transistori on võimalik juhtida elektriliselt ja lülitit mehaaniliselt). Esimesel joonisel rakendub mootorile positiivne pinge, kui sulgetakse lülitid S1 ja S4, lülitite S3 ja S2 sulgemisel (S1 ja S4 avatult) rakendub mootorile vastassuunaline pinge ning mootor hakkab teisipidi tööle. Lülitid S1 ja S2 ei tohi olla kunagi korraga suletud, sest vastasel juhul tekib lühis pinge allika otstel. Sama kehtib ka lülitite S3 ja S4 kohta.
Kasutades väikeseid voolusid, on võimalik mootoreid kontrollida integreeritud komponendiga. Suuremate voolude korral on tarvis kasutusele võtta võimsustransistorid.
Toimimine
pisi|püsti=1.4|Kaks tavalist H-silla olekut
Analoogjuhtimine
H-silda kasutatakse valdavalt mootori pöörlemissuuna vahetamiseks, kuid see võimaldab ka mootorit pidurdada, kui lühistada mootori terminalid või lasta mootoril veereda seismajäämiseni (kõik lülitid on avatud). Järgnev tabel võtab kokku kõikvõimalikud lülitite asendid ning nende tulemused.
Digitaalne juhtimine
pisi|Kujutatud on H-silla DRV8837 integraalskeemi jalgade väljaveo plaat. Seda kasutatakse testimise eesmärgil parema ligipääsu saamiseks Digitaalselt on võimalik H-silda juhtida, kasutades mikrokontrollerit, mille digitaalsed väljundid ühendatakse vastava skeemi külge. Mikrokontrollerit kasutades on võimalik seejärel sulgeda ning avada lülitid digitaalselt. Kasutades pulsilaiusmodulatsiooni, on võimalik lisaks suunale määrata ka mootori pöörlemiskiirust, mis võimaldab veel suurema kontrolli alalisvoolumootori üle ning võimaldab alalisvoolumootorit kasutada mitmeti.
Releed
H-silda saab konstrueerida näiteks releedega. Releed on siiski kogukad ning nendega kaasneb mehaaniline kulumine.
N- ja P-kanali pooljuhid
Pooljuhist valmistatud H-sildades kasutatakse tavaliselt vastandlike polaarsustega seadmeid, nagu näiteks bipolaartransistore või P MOSFET-e, mis on ühendatud kõrge pingega liinile ning NPN-bipolaartransistore või N MOSFET-e, mis on ühendatud madala pingega liinile.
Transistorid on pooljuhtseadmed, millel esineb ka takistus, seetõttu lähevad nad kuumaks, kui voolu kaua juhivad. Seepärast kasutatakse H-sillana valdavalt MOSFET-e, mis on palju efektiivsemad ning ei lähe nii kuumaks.
Suurima kasuteguriga H-silla saab, kui kasutada N MOSFET-i transistore mõlemal liinil. Sellepärast, et N MOSFET-il on vaid kolmandik P MOSFET-i takistusest avatud olekus. Sellega kaasneb ka skeemi keerukus, sest kõrgema pingega liinil olevaid N MOSFET-e on vaja juhtida veel kõrgema pingega. Keerukust on võimalik vältida, kasutades spetsiaalseid mikroskeeme, kus on pinge tõstmine kivi sees ära lahendatud.
Katalüütiline tsükkel
pisi|300px|Katalüütiline tsükkel: A ja B konversioon katalüsaatori osalusel annab C Katalüütiline tsükkel on keemias mitmeastmelise katalüütilise reaktsiooni mehhanismi ringskeem alates lähteainetest kuni produktideni.
Katalüütiline tsükkel kujutatakse tavaliselt üksteisele järgnevate reaktsioonide jadana, mille esimeses staadiumis katalüsaator seondub reagendiga ja viimases staadiumis eraldub produkt ning regenereerub katalüsaator. Mõnel juhul tekib tegelik katalüsaator süsteemi lisatud eelkatalüsaatorist.
Annely Adermann
Annely Adermann (neiuna Annely Labi; sündinud 3. veebruaril 1974 Pärnus) on eesti teleajakirjanik.
Haridustee
Ta on lõpetanud 1992. aastal Lydia Koidula nimelise Pärnu 2. Keskkooli ja 2000. aastal Tallinna Pedagoogikaülikooli algõpetuse ja haridusnõuniku erialal.
Karjäär
Annely Adermann alustas televisioonitööd Eesti Televisiooni saates "N ja P" saatejuhina. Alates 1994 oli ta EVTV-s uudistesaate reporter, reklaamitoimetaja assistent ja diktor.
Aastatel 1997–2000 ja 2006–2009 oli Adermann telekanalis TV3 ilmateadustaja. Hiljem on ta TV3-s juhtinud telesaateid "Hei hopsti!", "Tähtede laul", "Arstisaade", "Linnauudised", "Eestimaa uhkus" jm.
Isiklikku
Tal on abikaasa Tarmo Adermanniga kaks last, tütar Miina ja poeg Mart.
Jaanus Koort
Jaanus Koort (sündinud 22. jaanuar 1985) on eesti teleajakirjanik.
Mais 2004 lõpetas Viljandi spordikooli judo alal.
Aasta kala
pisi|Jõesilm Pirita jões. Foto: Tiit Hunt Aasta kala on kalaliigile antav aunimetus, mis valiti esimest korda 2019. aastal ajakirja Kalastaja toimetajate eestvedamisel.
Täpik-tuhatjalg
Täpik-tuhatjalg (Blaniulus guttulatus) tuhatjalgsete klassi kuuluv loomaliik.
Viu
Viu (Buteo) on haugaslaste sugukonda kuuluv röövlindude perekond.
Eesti liigid
Viud (sealhulgas herilaseviu) on Eestis 2015. aasta linnud.
Siivertsi kalmistu
Siivertsi kalmistu on mitut endist kalmistut hõlmav roheala Sutthoffi linnaosas Narvas. Ta piirneb kirdes Jõesuu tänavaga, loodes Karjamaa tänavaga, edelas heitveepuhastusjaamaga ja lõunas elamupiirkonnaga. Siivertsi kalmistust kirdes Narva jõe kaldal on saksa-soome kalmistu.
Narva Linnavalitsuse korraldusega 18.02.2009 nr 171-k, asendati varasem kalmistu maaüksuse nimetuse Siivertsi vana kalmistu, Sutthoffi linnaosa nimetusega.
Ajalugu
Nüüdisajal Siivertsi kalmistuks nimetataval maa-alal on asunud Narva Aleksandri, Kreenholmi, Narva rootsi-soome Mihkli kiriku soome koguduse, Narva Issanda Ülestõusmise peakiriku ja Narva Peetri kiriku koguduse surnuaed ning mitu muud väiksemat matmispaika. Laialdasem matmine lõpetati Siivertsi kalmistul 20. sajandi keskpaiku. Pärast sõda Narvas hukkunud saksa sõjavangide kalmistud Siivertsi Aleksandri ja Peetri kalmistutel likvideeriti 1959. aastal NSV Liidu Siseministeeriumi 29.12.1958 korralduse alusel.
Duran Duran
pisi|Duran Duran 2005. aastal [[Torontos]] Duran Duran on Birminghamis 1978. aastal asutatud uusromantistlikku post-punkmuusikat viljelev briti bänd, mille asutasid Nick Rhodes ja John Taylor, algkoosseisu(de)s olid veel Stephen Duffy, Andy Wickett, Simon Colley, Alan Curtis, Jeff Thomas keda vahetasid välja hiljem Roger Taylor, Andy Taylor ja Simon Le Bon. 1980. aastate alguse MTV võidukäigu ajastul saavutasid nad suure tuntuse oma muusikavideote kaudu.
Allstars.ee lehelet
Tegutsemist alustati 1978 aastal Birminghamis kui Nick Rhodes, John Taylor, Andy Taylor ja Roger Taylor hakkasid koos jämmima. Kogu see punt oli muusikaliselt täiuslik ja kõik olid oma pillide alal täielikud profid, kuid neil puudus korralik popbändilik laulja. Alles 1980 aastal suudeti leida näitlejaks õppiv tudeng Simon Le Bon, kes oskas piisavalt hästi suud liigutada ja ka sealt isikupärast lauluhäält välja lasta ning ta on end panustanud laulutekstidesse. Siit maalt on bändil kõik võrratult hästi sujunud. Alustades kohe kuulsa Capitol Recordsi tiiva all ja omades piisavat annet lugusid kirjutada, polnud edu vaja kaua oodata. Juba järgmisel 1981 aastal ilmuski esikplaat “Duran Duran”, mis oli muusikamaailmas parajaks pauguks, sest sellist uudset disco-sounde ja vinget süntesaatorit (Nick Rhodes) ei olnud varem kuulnud. Kuid vähe sellest, lisaks muusikale oli poistes ka midagi enamat. Kui seni oli popmuusikuid tuntud mingite karvaste karglevate tontidena, siis äkki olid Inglismaale ilmunud piltilusad postripoisid, kes hullutasid teismelisi tüdrukuid mõlemalt poolt Atlandi ookeani. Esialbumilt võiks esile tõsta sisukamate lugudena "Night Boat" ja "Tel Avivist" rariteetsemat, tekstiga, "Air Studio" versiooni.
Tohutut melu ära kasutades ilmutati kiirelt järgmised albumid “Rio”- palad "Save a Prayer", "New Religion", "Hold back the Rain","My Own Way", "The Chauffeur" ning järgmine “Seven And The Ragged Tiger”, mis püsisid pidevalt albumite edetabelites. Nendelt plaatidelt võib leida selliseid hitte nagu olid näiteks “The Reflex”, New moon on Monday". “Wild Boys” ilmus järgmisel kontsertsalvestuste albumil "Arena"
Samuti tasub meenutada nimilugu James Bondi filmist “View To A Kill”, millest tõusis veel üks number 1 hitt. Omamoodi revolutsiooniks olid ka ansambli videod, mis paiskasid MTV uude ajastusse nii oma metsikute eelarvetega kui ka esmakordselt kasutatud arvutigraafikaga muuvide loomisel.
Kogu see tormakas elu tõi kaasa muutusi ansamblisse endasse. Bändist lahkusid põhikoosseisu liikmeid ning juba tundus, et nende kuulsus hakkab raugema. Duran Durani enda loodud muusikastiili jäljendajad tõusid neil üle pea.
Amajuba ringkond
Amajuba ringkond on Lõuna-Aafrika Vabariigis KwaZulu-Natali provintsis asuv 2. järgu haldusüksus.
Duran Duran
Ilmusid kõrvale uued projektid Arcadia "So Red the Rose" ja Power Station "Power Station" koostöös Robert Palmeri ja Tony Thompsoniga,
1986 aastal "Notorious" tegemistega võeti stuudiosse ilmumata jäänud Andy Taylori asemele uue mehena kitarrist Warren Cuccurullo ameerikast lootuses leida värskemaid ja kaasaegsemaid sounde. Ning jällegi oli bändil õnne. Nende muusika muutus järjest veelgi professionaalsemaks ja raskemaks kuid tõi see endaga kaasa uue edu, mis kulmineerus 1993 aasta uue plaadi ilmudes ning kindlalt üheksakümnendate klassikasse kuuluvate lugudega “Ordinary World” ja “Come Undone”. Sellega oli purustatud muusikakriitikute arvamus, kes liigitasid neid juba kaheksakümnendate kuulsuste ajalukku. Seni viimane juba kolmekesi loodud kümnes plaat “Medazzaland” ilmus 1997. aastal ning kuulsaim lugu sellelt oli “Electric Barbarella”.
1998 aastal lasti välja kogumikalbum “The Greatest”, kus on kokku 19 lugu ning seda soovitaks soojalt kõigil endistel fännidel endale muretseda. Selleks on põhjusi mitmeid, harite te sellega oma lapsi, kes võib-olla polegi sellisest ansamblist varem kuulnud ja teiseks põhjuseks oli album “Pop Trash” ja sellega tahab bänd taas tõestada oma pühendumust new wave 'i muusikalegendile. Duran Duran üritas end suruda ka järgmisse aastakümnesse. 3 põhiliikme – Simon Le Bon, Nick Rhodes ja Warren Cuccurullo – John Taylor proovis/puhkas vahepeal soolokarjääriga – uus plaat “Pop Trash“ ilmus peale kolmeaastast vaheaega ning selle väljaandjaks oli uus plaadifirma Hollywood Records.
Albumi ilmumisaeg oli 19. juuni 2000 ning esimene singel siit “Someone Else Not Me” tuli välja 2. mail. Nick Rhodes: ““Pop Trash“ on täiesti teine kui "Medazzaland". Lood on pisut rohkem traditsioonilised, see tähendab väga tugevalt meloodilised ja muusikaline töötlus… mitte nii rabe kui Medazzaland. See kõlab rohkem värskemalt ja mitte nii abstraktselt.. Kokku oli siin 12 lugu ja need on üksteisest täiesti erinevad: mõned ballaadid, mõned puhast ränka roki ja mõned väga kuumad futulood. See on ju tõeline romantiline modernne rokk ja viimase peale lihvitud sound. Täielik fantastika. Ükski lugu ei ole liiga pikk ja ei kipu ennast tüütamiseni kordama ja millised meloodiad. Ma ei julge ettegi kujutada milline see oleks veel siis kui kõik endised viis liiget seda koos teeksid. Kuid selletagi on see kui klassika…siit lausa sajaks hitte, võta millist tahad.
2001. aastal tuldi pärast 15-aastast pausi algkoosseisus: laulja Simon Le Bon, klahvpillimängija Nick Rhodes ning nendega kampa löönud trummar Roger Taylor, bassimees Andy Taylor ja kitarrist John Taylor. Warren Cuccurullo lahkus tagasi oma vanasse new wave/pop bändi Missing Persons, mis samuti taasühines. Duran Duran astus üles oma 25-aastapäeva kontserdiga esmakordselt 15. juulil 2003 Los Angeleses Roxy nightclubis. 2002. aastal tuli taas Greatest CD täis hittsingleid ning 2003. aasta septembris anti välja duubel-DVD "Greatest Hits" 21 videoga eesotsas.
11. oktoobril 2004 anti välja 12-looline album “Astronaut“ taas algkoosseisus. Plaadilt võib esile tõsta lugusid "Sunrise", "What Happens Tomorrow", "Astronaut", "Still Breathing" ja loomulikult "Finest Hour". Ja nagu juba eespool öeldud on plaat tasemel kogum maitsvaid poplaule, nii nagu vaid Simon LeBon, Nick Rhodes, John, Andy ja Roger Taylor teha oskavad. Esimene singel siit oli 'Sunrise" ning 31 .jaanuaril 2005 järgnes teise singlina "What Happens Tomorrow". Kolmas singel oli "Nice".
Innustatuna kontsertide ja plaadi edust, alustasid mehed suvel 2005 juba järgmise albumi ettevalmistusi. 31. oktoobril tuli aga Euroopas müügile Duran Duran dvd “Live From London”, millel 20 lugu Londonis Wembleys antud kontsertidelt. Lisaks on veel bonus-CD 10 looga.
Oktoobris 2006 lahkus bändist taas kitarrist Andy Taylor ning edasi jätkab bänd nelja põhiliikmega. plaanitud album "Reportage" jäigi välja andmata.
Kontserditurneel asendab teda Dominic Brown ning möllatakse kuni augustini 2007. Nick Rhodes on intervjuus öelnud, et bändi järgmine album kandis nime "Red Carpet Massacre" ja see ilmus 19. novembril 2007. Ultramodernne electro-pop oli seekord plaadi muusika stiiliks ning kaasatud sai Timbaland, Nate "Danja" Hills ja Justin Timberlake. Esimese singlina tuli "Falling Down" (kaasautoriks Justin Timberlake) ning teiseks singliks oli "Nite Runner".
Veebruaris 2009 alustas Duran Duran järgmise albumiga tööd, produtsendiks Mark Ronson. Juba 13 stuudioplaadile valmis 12 lugu. 21. detsembril 2010 ilmunud album ja selle esimene singel kannavad nime "All You Need Is Now", esialgu anti plaat välja vaid digitaalselt. Päris CD tuli 21. märtsil 2011 ning kitarri mängib lisaks Dominic Brown. Duran Duran on pärast eksirännakut taas koju jõudnud ja teinud parima albumi pärast 1982. aastat. Lisaks kenale nimiloole on ilmunud teise singlina "Girl Panic!".
2011 juunis filmiti video singlile "Girl Panic!", mille videos osales esmakordselt Simon Le Boni naine Yasmin. Londoni Savoy Hotelis ülesvõtetel võis näha lisaks mannekeene Naomi Campbell, Helena Christensen, Cindy Crawford ja Eva Herzigova. Videot esitleti 8. novembril.
10. juulil 2012 anti välja DVD "Diamond in the Mind", millel kontsert Manchesteri MEN Arenal 16. detsembrist 2011. Materjali kogupikkus 119 minutit.
Märtsis 2013 suundusid Simon, Nick, Roger, John & Dom stuudiosse koos produtsendiga Mark Ronson. Augustis 2014 avaldati kaasprodutsentidena diskolegend Nile Rodgers ja endine Red Hot Chili Peppersi kitarrist John Frusciante. Ansambli 14. album ilmus 2015. aasta kevadel.
Simon Le Bon ja Charli XCX ühislugu "Kingdom" kõlab filmi “The Hunger Games: Mockingjay – Part 1″ soundtrackil, mis ilmus 17.novembril 2014.
Duran Durani 14. stuudioalbum "Paper Gods" tuli välja 11. septembril 2015 Warner Bros. Recordsilt ning sisaldab 12 lugu. Kaasa löövad John Frusciante, Kiesza, Nile Rodgers, Mr. Hudson, Jonas Bjerre ja Mark Ronson. Esimesel singlil "Pressure Off" on kaaslauljaks Janelle Monáe ning kitarri tinistab Nile Rodgers, kellega koostöö sujus "Notoriuse" albumit produtseerides. Singel tuli välja 30. juunil. Teise singlina avaldati 11. augustil plaadi nimilugu.
16. juulil 2019 toimus Kennedy Kosmosekeskuses Apollo 11 Kuu-reisi 50. aastapäeva kontsert.
Bänd tegeleb järgmise albumi väljaandmisega ja on selle jaoks jälle eksperimenteerimas, salvestades avalikult iPhone'ide äppe rakendades -kasutades? Loodame et sellest varsti midagi kuulda.
Alsstarn
Alsstarn (Carex chordorrhiza) on tarna perekonda kuuluv taimeliik.
Kõrgus 10–30 cm.
Loodearmee ühishaud (Narva)
pisi|[[Mälestusmärk Loodearmee ühishaual]] Loodearmee ühishaud on Narvas Siivertsi kalmistul asuv ühishaud.
Hauda on maetud Eesti Vabadussõjas osalenud Loodearmee sõdureid kui ka aastatel 1918-1919 bolševismi vastu võidelnud valgekaartlasi. Matmiskohta tähistas mälestusmärk.
Oskar Raudvere
Oskar-Aleksander Raudvere VR I/3 (28. oktoober 1884 Tallinn – 14. juuni 1940 Tallinn) oli Eesti sõjaväelane (kolonel).
Enne Esimest maailmasõda teenis podporutšik Oskar Raudvere Tallinnas 23. jalaväediviisi 91. Dvinski jalaväepolgus roodu nooremohvitserina ja Esimeses maailmasõjas teenis alamleitnant ja leitnant (27.12.1914) Oskar Raudvere Läänerindel 91. Dvinski jalaväepolgu roodu ja pataljoniülemana, kuni lahingus vangi langemiseni 30.08.1915.
Vabadussõjas 1918. aastal oli staabikapten Oskar Raudvere 1. jalaväepolgu, ülema adjutant ja teenis 3. Kaitseliidu pataljonis, 2. märtsist – 1. aprillini 1919 Vahipataljoni ülem ja 1919. aasta 1. aprillist 3. diviisi tagavarapataljoni ülem.
1921. aasta 7. oktoobrist Tallinna komandant, alampolkovniku auastmes. Teenis 15. märtsist 1924 Harju maakonna rahvaväe ja (ühendatud Tallinna ja Harjumaa) Kaitseliidu Harju maleva ülemana ja hiljem – pärast Tallinna maleva eraldamist sellest – Kaitseliidu Tallinna maleva pealikuna.
Osales 1. detsembri riigipöördekatse mahasurumisel 1924. aastal.
1. juulist 1930 nimetati Harju Kaitseväeringkonna ülema ametikohalt Tallinna garnisoni komandandiks ja ühtlasi Vahipataljoni ülemaks kellena teenis kuni 1934. aastal Kaitsevägede staabi juurde kuuluv juhtide reservi määramiseni.
16. jaanuaril 1935 määrati Kaitseministri käsundusohvitseriks
Suri südamehaigusse.
Välislingid
]